Rietava
Rietava (lietuviešu: Rietavas) ir pilsēta Lietuvā uz dienvidiem no Pluņģes pie Jūras upes. Rakstos pirmoreiz minēta 1253. gadā. No 1812. līdz 1833. gadam Rietava piederēja Mihalam Kleofasam Oginskim, līdz 1863. gadam viņa dēlam Irenejam Kleofasam Oginskim (1808–1863), līdz 1909. gadam viņa mazdēlam Bogdanam Oginskim (1848–1909). Jau 1835. gadā pilsētā nodibināja slimnīcu. No 1859. līdz 1863. gadam šeit darbojās lauksaimniecības skola ar lietuviešu mācību valodu, bet no 1874. līdz 1903. gadam mūzikas skola. 1882. gadā Rietavā izveidoja Lietuvas pirmo telefona līnija, kas to savienoja ar Pluņģi. 1892. gadā Rietavā sāka darboties pirmā elektrostacija Lietuvā. Bijušajā mūzikas skolas ēkā tagad ir Oginsku kultūras vēstures muzejs (Rietavo Oginskių kultūros istorijos muziejus). Rietava ir Gulbenes sadraudzības pilsēta. Rietavas muižas pils (Napoleons Orda, 1875.—1877. gadā) Rietavas muižas pils pirms nojaukšanas 1920. gadu sākumā Oginsku muzeja ēka bijušajā mūzikas skolas ēkā